fi fi fi fi en en fi fi fi fi fi fi fi fi fi fi fi fi da fi fi fi en et fi fi fi pt fi fi fi fi it fi et fi fi fi pt fi fi fi fi fi fi et fi fi fi pt fi fi fi fi fi fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi es fi fi fi fi fi fi fi fi fi fi en en fi fi fi fi es fi fi fi fi en en fi es en fi en en
Oletko kuullut kiitollisuuspäiväkirjasta? Minä olen joskus kuullut, mutta en ole sen enempää asiaa miettinyt. Halusin kuitenkin testata kyseistä menetelmää, sillä uskon ajattelutavalla olevan suuri vaikutus hyvinvointiin. Kiitollisuuspäiväkirjan idea on siinä, että joka päivä kirjoittaa esimerkiksi viisi asiaa, josta on ollut sinä päivänä kiitollinen. Tällä tavalla kiinnittää ajatuksensa niihin positiivisiin asioihin ja toivottavasti ainakin vähemmän niihin negatiivisiin juttuihin ja niihin, mitkä on sillä hetkellä huonosti. Kukaan ihminenhän ei välty elämässä vastoinkäymisiltä, ja jokaisella ihmisellä on erilaiset tavat selvitä niistä. Itse kuitenkin uskon, että omalla asenteella ja sillä, miten katsoo maailmaa on myös suuri merkitys. Ajattelen, että ne asiat, joilla mieltämme ruokimme, vaikuttaa elämäämme, valintoihimme ja käyttäytymiseemme. Sillä on esimerkiksi todella suuri merkitys jos me ajattelemme: "en mä edes kokeile, kun epäonnistun kuitenkin" verrattuna siihen, jos me ajattelemme: "olen epäonnistunut tässä monta kertaa, mutta yritän silti, koska pääasia on, että yrittää parhaansa."
En siis ajattele, että keskittymällä positiivisiin asioihin, negatiivisia asioita olisi jotenkin vähemmän. Myös vaikeat ja negatiivisetkin asiat tulee selvittää ja niille tulee antaa oma aikansa. Elämässä ei pääse eteenpäin jos ei ensin käsittele myös niitä vaikeita tunteita ja asioita. Negatiivisten tunteiden patoaminen sisälle tuottaa vain itselle pahaa oloa ja myöhemmin jopa läheisille ihmisille. Kaikenlaiset tunteet ovat sallittuja eivätkä tunteet ole ikinä vääriä, mutta ne asiat, kuinka reagoimme tunteisiimme, voivat olla vääriä. Tarkoitan tällä esimerkiksi sitä, että vihaisena sanomme pahasti puolisollemme tai heittelemme tavaroita tai muuta sellaista. Näihin me voimme itse vaikuttaa.
Pyrin itse ajattelemaan positiivisesti ja ajattelen, että jokaisessa ihmisessä ja asiassa on jotain hyvää. Ajattelen myös, että vastoinkäymisistä voi seurata jotain hyvää, jonka ymmärtää vasta myöhemmin. Pystyn näin ajattelemaan paljon useammin toisten elämästä, mutta omassa elämässä jään usein junnaamaan niihin negatiivisiin asioihin ajatuksissani. Siksi haluan kokeilla kiitollisuuspäiväkirjaa, jotta näkisin ympärilläni myös ne positiiviset asiat vastoinkäymistenkin keskellä. Haluan opetella olemaan kiitollinen vielä enemmän myös niistä asioista, joita liian usein pitää itsestäänselvänä kuten ruokaa jääkaapissa tai puhdasta vettä kraanasta.
Minä olen tänään kiitollinen lämpimästä ilmasta, poikani naurusta, kuumasta suihkusta, kylmästä ja raikkaasta vedestä jääkaapissa, puhelusta äidin kanssa ja hyvästä musiikista radiossa.
Mistä asioista sinä olet tänään kiitollinen? Jos haluat, niin lähde mukaan kokeilemaan kiitollisuuspäiväkirjaa! :)
Category: ajatuksia, oma elämä
Roosa7. toukokuuta 2015 klo 21.20
Kuullostaa hauskalta, totahan vois itsekin kokeilla! :)
Sun kuvat on tosi hyvänlaatuisia ja teksti ihan supersujuvaa- tosi kiva lukea!
Jenni/Jenni's lullaby8. toukokuuta 2015 klo 14.27
Kannattaa kokeilla! :) Kiitos paljon Roosa, kiva kuulla kehuja! :)♥
La Fèe / Keijupölyä ja Sinfoniaa8. toukokuuta 2015 klo 0.49
Minä olen tänää kiitollinen kahdesta ihanasta vaunulenkistä upeassa säässä, kevään ensimmäisestä jätskistä, tyttäreni ekasta naurusta <3, upeasta työtarjouksesta (jonka jouduin kyllä torjumaan, koska tytsy on liian pieni vielä siihen että palaisin töihin), mieheni halauksesta ja ihanista sanoista <3,Olen kiitollinen meidän pienestä perheestä! Täytyy varmaan koittaa tuon kiitollisuuspäiväkirjan kirjoittamista, koska näiden kirjoittaminen sai olon todella onnelliseksi :)
Jenni/Jenni's lullaby8. toukokuuta 2015 klo 14.26
Voi että, ihana lukea myös sun kiitollisuuden aiheita.♥ Tulee itsekin hyvälle mielelle kyllä toisen hyvästä mielestä. :) Kannattaa kirjotella ylös. :) Voihan niitä vaikka lukea vaikka sitten muistutuksena, kun on vähän huonompi päivä. :D
Janika8. toukokuuta 2015 klo 15.01
Piti linkata toi kun aikamoinen sattuma :D
Jenni/Jenni's lullaby8. toukokuuta 2015 klo 18.02
Heh, no on kyllä! :D Pitääpä käydä tsekkaa. :)
Uudempi teksti Vanhempi viesti Etusivu
Tilaa: Lähetä kommentteja (Atom)
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
"Heittäydy täysii, mitä ikinä teetkin"
CopyRight © | Theme Designed By Hello Manhattan